Un grup de 9 jóvens de Sagunt participen en la I Trobada Online de Corresponsals i Alumnat Actiu de la Xarxa Joves.net
28 d’abril 2020

![Imagen 1](/media/ecdcm3j4/40c_encuentro-xarxa-joves-2.jpg)![Imagen 2](/media/f1nhabch/40c_encuentro-xarxa-joves.jpg)

El consorci Xarxa Joves.net va ajuntar dissabte passat, 25 d'abril, més de 100 jóvens de diferents localitats valencianes, entre les quals estava Sagunt, de manera telemàtica en la I Trobada Online de Corresponsals i Alumnat Actiu. Esta iniciativa va sorgir d'un grup de jóvens que es reunia a través d'una plataforma de videoconferències i va pensar que seria enriquidor afegir corresponsals d'altres poblacions.

  

Amb esta idea, la comissió de Xarxa Joves.net va valorar la proposta i va començar a organitzar la logística i el contingut de la trobada, respectant la data en la qual anava a tindre lloc la 30a Trobada organitzada per Joves.net en el municipi d'Aldaia (Horta Oest) abans que es decretara l'Estat d'Alarma.

  

Segons l'organització, han sigut dos setmanes de treball intens i d'organització per a crear un espai virtual amb cabuda per a més d'un centenar de jóvens. Per a posar en marxa la iniciativa es va triar la plataforma online Jitsi on es van crear 8 sales: set d'elles per a treballar en grups mitjans i una on poder reunir íntegrament el grup.

  

La trobada va començar a les 18 hores i s'hi havien preinscrit més d'un centenar de jóvens d'Alaquàs, Aldaia, Barri de Crist, Mislata, Paterna, Picassent, Quart de Poblet, Silla, Torrent, Xirivella i, per descomptat, Sagunt i al capdavant de la dinamització 14 professionals de joventut.

  

Els i les participants es van distribuir en 7 sales diferents on van passar més d'una hora fent jocs i resolent proves que els van conduir a la sala final. El resultat va ser una vesprada divertida, amb la participació de 9 jóvens de Sagunt, i un total de més de 100 jóvens, que excepte alguns problemes propis de la connexió a Internet van poder tindre la possibilitat de trobar-se en un espai digital on pogueren compartir, aprendre i passar-lo bé.

  

Alguns jóvens van agrair al personal dinamitzador haver creat la infraestructura de la Trobada i van assenyalar l'emoció que els va produir poder trobar-se amb jóvens d'altres pobles i que els va permetre poder evadir-se durant una estona.​

​​

![](/media/xhsf3kww/39encuentro-xarxa-joves.jpg) 

  
  

*   [](http://www.facebook.com/sharer.php?u=https://aytosagunto.es/va/actualitat/un-grup-de-9-jovens-de-sagunt-participen-en-la-i-trobada-online-de-corresponsals-i-alumnat-actiu-de-la-xarxa-joves-net/ "Facebook")
*   [](http://twitter.com/share?url=https://aytosagunto.es/va/actualitat/un-grup-de-9-jovens-de-sagunt-participen-en-la-i-trobada-online-de-corresponsals-i-alumnat-actiu-de-la-xarxa-joves-net/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/un-grup-de-9-jovens-de-sagunt-participen-en-la-i-trobada-online-de-corresponsals-i-alumnat-actiu-de-la-xarxa-joves-net/ "Linked In")
*   [](mailto:?body=https://aytosagunto.es/va/actualitat/un-grup-de-9-jovens-de-sagunt-participen-en-la-i-trobada-online-de-corresponsals-i-alumnat-actiu-de-la-xarxa-joves-net/)